Eduardo Kamavinga Fransiya terma jamoasi safida 106 yillik tarixiy natija qayd etdi

“Renn” va Fransiya terma jamoasi yarim himoyachisi Eduardo Kamavinga Ukrainaga qarshi kechgan o‘rtoqlik uchrashuvida o‘z nomiga gol yozdirib qo‘ydi.

Shu tariqa Eduardo 17 yosh-u 11 oyligida Fransiya terma jamoasi safida gol urgan ikkinchi eng yosh futbolchiga aylandi. Terma jamoa tarixidagi eng yosh gol muallifi Moris Gastiger sanaladi. U 1914-yilda 17 yosh-u 5 oylik vaqtida Shveysariya darvozasini ishg‘ol etgandi.
Fransiya terma jamoasi mazkur o‘rtoqlik o‘yinida Ukraina terma jamoasini yirik hisobda taslim etdi. “Uchranglilar” umumiy hisobda 7 bor raqiblar darvozasini ishg‘ol etgan bo‘lsa, ukrainlar bunga bitta to‘p bilan javob qaytardi — 7:1.
Kamavinga Fransiya chempionatining 2020/21-yilgi mavsumida olti uchrashuvda maydonga tushib, bittadan gol va golli uzatmaga mualliflik qildi.
 17 yoshli Eduardo Kamavinga Fransiya terma jamoasi tarixiga kirdi